# ZŠ s MŠ JÓZSEFA KOSSÁNYIHO s VJM

#  KOSSÁNYI JÓZSEF ALAPISKOLA és ÓVODA

 Školská 22, 946 57 Svätý Peter

#  HODNOTIACA SPRÁVA MŠ

 Školský rok 2014/ 2015

 Výsledky výchovno – vzdelávacej činnosti

 Správu vypracovala :

 Erika Bolla zástupkyňa riaditeľa MŠ

a) Základné identifikačné údaje o škole :

* 1. ZŠ s MŠ Józsefa Kossányiho s VJM

Kossányi József Alapiskola és Óvoda

 2. 946 57 Svätý Peter, Pivničná 8

 3. Tel. číslo : 0917450271

 4. Internetová a elektronická adresa : [www.ovipeter@szm.sk](http://www.ovipeter@szm.sk)

 5. Zriaďovateľ : Obec Svätý Peter

 6. Zamestnanci :

 - celkový počet zamestnancov : 5

 - počet pedagogických zamestnancov 4

 - počet nepedagogických zamestnancov 1

 - mená vedúcich zamestnancov :

 Erika Bolla- zástupca riaditeľa MŠ

1. Školská rada : člen – Otília Kovácsová
2. Údaje o počte detí v materskej škole :

 Trieda s VJM : 2

 Vek : 3 – 7

 Počet detí: 48

1. Zápis do MŠ na nasledujúci školský rok 2015/ 2016

 Starších ako 3 roky: 7

 Spolu : 11

1. Zápis do 1. ročníka ZŠ s VJM :

 Počet detí : 17

 Chlapci : 7

 Dievčatá : 10

 Z toho má odloženú školskú dochádzku : 1

1. Zoznam uplatňovaných programov :

Pracujeme podľa ŠVP. Je vypracovaný na základné štátneho vzdelávacieho programu ISCED 0.

 Je rozdelený do 4 okruhov: Ja som

 Ľudia

 Kultúra

 Príroda

 Každý tematický okruh zahŕňa 3 vzdelávacie oblasti rozvoja osobnosti

 dieťaťa.

1. Perceptuálno – motorická
2. Kognitívna
3. Sociálno – emocionálna

 Školský vzdelávací program materskej školy pri ZŠ s MŠ Svätý Peter

 bol prerokovaný a schválený Pedagogickou radou.

 PERCEPTUÁLNO-MOTORICKÁ OBLASŤ

Máme telesne a duševne zdatné deti, ktoré prejavujú túžbu pohybovať sa a to v rôznom prostredí a v rôznych podmienkach.

Deti si osvojili pohybové zručnosti, schopnosti a návyky. Snažili sme sa rozvíjaťu detí správne držanie tela pri cvičení a dýchanie. Vedeli sa orientovať v priestore.

Pohybovali sa s rôznymi spôsobmi medzi prekážkami, uplatňovali jednoduché tanečné prvky a kroky. Reagovali na zmeny tempa hudby, ovládali základné lokomočné pohyby. Deti boli aktívné, radi sa zapájali do pohybovej činnosti. Podľa ročného obdobia sme ich viedli k pohybu v rôznom prostredí, otužovali sa.

Učiteľky u detí rozvíjali sebaobslužné činnosti a návyky správného stolovania. Vo veľkej skupine všetci deti zvládli sebaobslužné činnosti /obliekali sa, obúvali sa/. Malé deti pri stolovaní potrebovali ešte pomoc dospelého, aj pri obliekaní aj pri vyzliekaní. Pri rozvíjaní jemnej motoriky sa deti snažili zhotovovať výtvory z rôzného materiálu. Pochopili význam práce na základe rozmanitých pracovných činností. Uplatňovali technickú tvorivosť a zručnosť z produktov z rôznych prírodnín.

Pri výtvarných činnostiach radi pracovali so štetcom a farbami, dbali na čistotu svojho odevu. Správne využívali koordináciu zraku a ruky aby kreslili uvoľnene. Veľké deti správne držali grafomotorický materiál. Deti v priestore stavali rôzne stavby z kociek, z lega, zo skladačiek z vlastnej antázie. Vykladali jednoduché puzzle, mali radi aj pexeso.

 Nedostatky:

 1. Problémy pretrvávajú pri skladaní papiera a pochopení inštrukcií.

 2. Zlepšiť manipuláciu s nožnicami pri strihaní.

 3. Snažiť sa o to, aby deti jemnomotorické činnosti vykonávali s radosťou.

 KOGNITÍVNA OBLASŤ

Počas školského roka sme sa zamerali na to, aby sa deti vedeli predstaviť svojim menom, vymenovať členov rodiny, poznať miesto svojho bydliska a orientovať sa v okolí MŠ. Taktiež prejaviť záujem o ľudské telo a jeho fungovanie, čo prospieva ľudskému telu. Vedeli rozlíšiť podľa typických znakov ročné obdobia a prírodné javy. Počas roka sme absolvovali viac vychádzok do prírody a živočišnej ríši. Správne rozlišovali živú a neživú prírodu, zdôvodňovali svoje názory a poznatky. Mali pozitívný postoj ku zvieratkám Rozvíjala sa u detí aktívná a pasívná slovná zásoba. S deťmi, ktoré mali ťažkosti s verbálnou komunikáciou, sme sa snažili zaoberať individuálne v podobe reprodukovaním rozprávok. Komunikácia detí bola dostatočná. Komunikácia v štátnom jazyku-v slovenskom, u detí v 5. -6. vek.sk. bola dobrá. Počas celého dňa sú isté situácie (pri stolovaní, v umyvárni, pri obliekaní- vyzliekaní, atď.) keď s detmi sa komunikujeme v štátnom jazyku Vykonávali jednoduché operácie s číslami, triedili a rozlišovali geometrické tvary, zostavovali puzzle podľa fantázie alebo slovnej inštrukcie. Vedeli triediť predmety podľa určitých kritérií. Mali pozitívný postoj ku zvieratkám. Zapamätali a prednášali krátke literárne útvary, dostatočne si osvojili text básní a piesní. Používali aj hru na rozvíjanie logické myslenie s názvom LOGICO PRIMO. Orientovali sa aj v časových pojmoch. Komunikácia detí bola dostatočná. Aktívne sa zapájali do prípravy osláv.

 Nedostatky :

 1. Osvojovanie štátného jazyka.

 2. Rozvíjanie matematické predstavy deti.

 3. Zapojenie čo najviac detí do edukačných činností.

 SOCIÁLNO – EMOCIONÁLNA OBLASŤ

Snažili sa spolupracovať a rešpektovať ostatných na vplyv učiteľky. Vedeli sa pozdraviť, poďakovať sa a požiadať o pomoc. Komunikovali priateľským spôsobom, zapájali sa do skupinovej hry a spolupracovali v nej. Nadviazali neverbálny a verbálny kontakt s inými deťmi a dospelými. Vyjadrili rôznými umeleckými výrazovými prostriedkami pocity a dojmy. Experimentovali s farbami, kreslili, malovali, modelovali, snažili sa pokryť celú plochu papiera. Vytvárali kompozičné celky, ľudskú aj zvieraciu postavu.

Využívali rôzne výtvarné techniky. Deti mali záujem o knihy, rozprávky, riekanky, o ľudovú aj autorskú tvorbu. U detí s narušenou komunikačnou schopnosťou, logopedickými chybami, s pomocou špec. ped, školského logopéda- Mgr. Matović Misák Jutka, ktorá sa pravidelne zaoberala s týmito deťmi sa zlepšila výslovnosť jednotlivých hlások. Čítali kreslený príbeh a obrázkový seriál.

 Nedostatky :

1. Motivovať deti pri literárnych a dramatických činnostiach.

2. Zlepšiť spoluprácu detí pri hrách a hrových činnostiach, realizovať a hodnotiť hru.

 3. Snažiť sa odstrániť nezáujem detí o výtvarné činnosti.

 4. Utvárať schopnosť chápať, akceptovať a rešpektovať iných.

 f) Údaje o plnení kvalifikačného predpokladu pedagogických zamestnancov školy :

 V materskej škole s vyučovacím jazykom maďarským sú zamestnaný štyria pedagogický zamestnanci, ktoré spĺňajú osobitné kvalifikačné predpoklady ustanovené všeobecne záväzným predpisom. Všetky učiteľky majú stredné odborné vzdelanie, k pedagogickým zamestnancom patrí jedna učiteľka s vysokoškolským vzdelaním.

 Počet pedag. zamestnancov : 4- Erika Bolla- zást. riad. MŠ

 Adriana Kovács - uč.

 Otília Kovácsová- uč.

 Mgr. Csalava Tóthová Rozália

Od mája 2015 k pedagogickým zamestnancom sa pripojila uč. Mgr. Anikó Szabóová, ktorá má vysokoškolské vzdelanie. Mgr. Csalava Tóthová Rozália začala materskú dovolenku.

g ) Údaje o ďaľšom vzdelávaní pedagogických zamestnancov školy :

 V školskom roku 2014/2015 zást. riad. Erika Bolla absolvovala funkčné vzdelávanie s názvom: Profesionalizácia práce vedúceho pedagogického zamestnanca a vedúceho odborného zamestnanca. Učiteľka Otília Kovácsová začala inovačné vzdelávanie s názvom: Aktivizujúce metódy vo výchove (ich význam pre formovanie hodnotového systému s dôrazom na oblasť mediálnej gramotnosti). Tieto vzdelávania sa uskutočnili v rámci MPC.

 h) Údaje o aktivitách a prezentácií MŠ na verejnosti :

 Zúčastnili sme sa na kultúrnych podujatiach v obci.

 V materskej škole sme organizovali slávnosti: Tekvicová paráda s rodičmi, Oslavy Mikuláša, Maškarný ples, Deň matiek, Deň detí, školský výlet s rodičmi, Rozlúčková slávnosť.

1. Údaje o projektoch :

 Materská škola sa do jednotlivých projektov zapája spolu so ZŠ

1. Údaje o priestorových a materiálno – technických podmienkach :

 Materská škola poskytuje celodennú starostlivosť deťom od troch do

 šesť rokov. Triedy sú zariadené novými nábytkami, sú dobre vybavené

 hračkami a materiálom. Detská literatúra zodpovedá záujmu a veku detí.

 Máme nové učebné pomôcky.

 Školský dvor je priestranný na realizovanie kvalitného pobytu vonku a je

 vybavený náradím, preliezačkami, hojdačkami, pieskoviskami.

 Audiovizuálna a didaktická technika je funkčná. Máme k dispozícii

 televízny prijímač, videorekordér, rádiomagnetofón, DVD prehrávač.

 Didaktické a technické prostriedky boli účelne a adekvátne využívané

 s ohľadom na obsah realizovanej organizačnej formy.

Zapojili sme sa do projektu, vďaka tomu sme dostali interaktívnu tabuľu, projektor, tlačiareň a Notebook. Vďaka ZŠ sme dostali aj ďalšiu interaktívnu tabuľu.

Počas celého šk. roka sme postupne dopĺňali didaktické pomôcky.

k) Cieľ, ktorý si škola určila v koncepčnom zámere rozvoja materskej školy na príslušný školský rok a vyhodnotenie jeho plnenia:

 Deťom sme poskytovali základné poznatky o živej a neživej prírode a o

okolitom svete. Získali poznatky o ochrane prírody na vychádzkach. So skúsenosťami, ktoré získali bezprostredným vnímaním, si uvedomili význam a hodnotu životného prostredia pre človeka i pre rôzne živočíchy.

 V pedagogickom procese sme kládli veľký dôraz na rozvoj komunikačných

 schopností detí. Uplatňovali sme metódy a formy práce, problémové

 učenie, posilňovali sme schopnosť sebahodnotenia a hodnotenia detí.

 Rozvíjali sme samostatnosť a rozhodnosť pri riešení konkrétnych

 problémov. Systematicky a cieľavedome sme rozvíjali grafomotorické

 zručnosti detí. Venovali sme dostatočnú pozornosť utváraniu a

 upevňovaniu základných návykov – polohe tela pri práci, držanie grafic-

 kého materiálu, sklonu papiera.

 Viedli sme deti k rešpektovaniu ostatných, k riešeniu možných nastávajúcich problémov a k získavaniu úprimného kamaráta.

Učiteľky sa obzvlášť venovali na komunikáciu detí v štátnom jazyku pomocou básní, piesní a rozhovorov.

 PLÁN VÝLETOV, EXKURZIÍ A  INÝCH AKTIVÍT MŠ NA Šk. ROK

 2014/ 2015

**Program našej materskej školy:**

 September

 - „oberačka“ – zážitkový výlet

 - oberačková slávnosť /kultúrny program /

 - logopedické vyšetrenie /špec .ped. Jutka Misák/

Október

 - zber orechov

* týždeň zdravej výživy – ochutnávka ovocia a zeleniny

- výtvarná súťaž /zdravá výživa/

* „Tekvicová paráda“ – zhotovenie strašidlá z tekvíc /rodinný program/
* Návšteva zubného lekára
* zber papiera

November

 - výlet do jesennej prírody

* zber jesenných plodov /gaštany, šípky/
* výstava kreatívnych prác z jesenných plodov
* rozprávkový festival
* jesenné práce s rodičmi

December

* tešíme sa na príchod Mikuláša
* Vianočné prípravy /vyhotovenie Adventného kalendára a venčeka/
* pečenie a zdobenie medovníčkov

 - príprava vianočných ozdôb /tvorivá dielňa/

- návšteva Domu Dôchodcov /kultúrny program/

- Jedličková slávnosť v škôlke

 Január

* zápis do 1. triedy, návšteva prvákov
* zhotovenie kŕmidiel pre vtákov
* sánkovanie

 Február

 - stavanie snehuliakov na dvore MŠ

* maškarný ples

 Marec

 - „ Marec - mesiac kníh“ návšteva miestnej knižnice

- Kossányiho dni v škole

 Apríl

 - 22. apríl „Deň Zeme“ - vysádzanie stromčekov

* výlet do jarnej prírody
* Veľkonočné sviatky /pracovná dieľňa v ZŠ/
* jarné práce s rodičmi
* návšteva hospodárskeho dvora

 Máj

 - májové oslavy /kultúrny program/

* zber papiera
* Deň matiek /kultúrny program/
* 10. máj „Svetový deň vtákov a stromov” – výtvarná súťaž, okrášlovanie dvora MŠ

Jún

* Deň detí /výlet v Marcelovej na RC RANCH/
* výstava detských prác
* rozlúčková slávnosť
* oslavy – Deň obce /kultúrny program /

l) Mimoškolské aktivity školy :

 Na našej MŠ mali deti možnosť navštevovať krúžok slovenského jazyka.

 Krúžok viedla p.uč. Zuzana Dolezsa zo školy PRO AMERICANA.

 V MŠ deti mali možnosť zúčastniť sa na tanečnom a výtvarnom krúžku v rámci Súkromnej školy ZÚŠ Sylvie Czafrangóovej.

m) Spolupráca s inými inštitúciami pri výchovno – vzdelávacích aktivitách a riešení

 výchovno – vzdelávacích problémov:

 Poradenská činnosť sa realizuje v prípade potreby situačnými rozhovormi o vyskyt-

 nutom probléme. Pri zistení problémov v oblasti nesprávnej výslovnosti niektorých

 hlások po dohode s rodičmi navrhujeme návštevu logopedickej poradne. Špec ped. a logoped. –Jutka Misák do našej MŠ chodí mesačne a zaoberá sa s deťmi s narušenou komunikačnou schopnosťou a logopedickými chybami.

n) Spolupráca s rodičmi :

 Spolupráca s rodičmi bola na dobrej úrovni. Cez školský rok sme mali štyrikrát

 rodičovské združenie, kde sme vydiskutovali aktuálne problémy, plány a udalosti na

 nasledujúce mesiace.

 Každý deň sme v styku s rodičmi, hocikedy keď sa vyskytli problémy mali možnosť

 sa obrátiť na nás.

 Rodičia ochotne pomáhajú pri akcii, mali sme aj spoločnú zábavu s rodičmi.

 Zorganizovali sme spolu oslavy napr. jesenné popoludnie, Deň matiek a spoločný výlet na konci školského roka.

 Úzko sme spolupracovali so základnou školou. Boli organizované spoločné

 podujatia pri rôznych príležitostiach počas roka.

Vypracovala dňa 14.9.2015. .................................................

 zást. riad MŠ Erika Bolla